**Zápisnica zo zasadnutia Rady školy**

**Deň a čas konania:** 13. 12. 2018, 17:00 hod.

**Miesto konania:** ZŠ A. Dubčeka, Majerníkova 62, Bratislava

**Prítomní:**

členovia rady školy: Kamil Zeman (ďalej tiež „p. Zeman“)

Iliana Medviďova (ďalej tiež „p. Medviďova“)

 Richard Savčinský (ďalej tiež „p. Savčinský “)

Ľubomír Gregorovič (ďalej tiež „p. Gregorovič“)

Ing. Martin Grondžák (ďalej tiež „p. Grondžák “)

Ing. Juraj Kmeťko (ďalej tiež „p. Kmeťko “)

(v ďalšom texte spolu tiež „prítomní členovia RŠ“)

prizvaní:

 Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková“)

 (v ďalšom texte spolu tiež „prítomní“)

**Neprítomní (ospravedlnení):**

členovia rady školy:

 Alžbeta Morbacherová

 Hajnalka Masaryková

 Soňa Štancelová

 Marika Chowaniecová

 Zdeněk Borovička

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

**Program:**

1. Otvorenie
2. Prezentácia, voľba zapisovateľa a overovateľa zápisnice
3. Informácia o stave úloh/uznesení z predchádzajúcich zasadnutí Rady školy
4. Priebežná  informácia vedenia školy  o pedagogicko-organizačnom a
materiálno-technickom zabezpečení výchovno-vzdelávacieho procesu
- všeobecné zhodnotenie za mesiace 9/2018 až 12 /2018
5. Informácia o priebehu rekonštrukcie bazéna
6. Informácia o výpočte spotrebovaného tepla  za rok 2018
7. Rôzne
8. Predvianočná školská kapustnica
9. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Gregoroviča a za overovateľa zápisnice navrhol zvoliť p. Grondžáka. Následne prítomní pristúpili k hlasovaniu.

Výsledky hlasovania:

ZA Kamil Zeman, Iliana Medviďova, , Ľubomír Gregorovič, Martin Grondžák, Richard Savčinský, Juraj Kmeťko

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Gregoroviča a za overovateľa zápisnice p. Grondžáka.**

**K bodu 3. programu:**

RŠ poverila riaditeľa školy, aby vyžiadal od MBK rozpis využívania telocvične, prípadne dohodol kompromisné riešenie, aby sa dodržala zmluva, ale popritom sa využívala telocvičňa čo najefektívnejšie. Uvedená úloha je v štádiu riešenia.

**K bodu 4. programu:**

Slova sa ujal p. Bernáth, riaditeľ školy, ktorý informoval o nasledovných skutočnostiach:

* Oprava telovýchovného naradia. Úhrada FA v sume 1 300 €.

Cenada a Esprit uhradili 300 €.

* CO sklad bol vyprataný.
* Kuchyňa – výmena okien a žalúzií. Treba vylepšiť komunikáciu s MČ, nakoľko sa namontovali žalúzie na okná kuchyne, kde nie je vzduchotechnika, takže hrozí obťažná a nákladná údržba. Lepšie riešenie by boli fólie. Na šatniach zase žalúzie chýbajú. Bolo by vhodné, aby MČ v prípravnom konaní projektu podrobnejšie prešla pripomienky zúčastnených strán. Z uvedených dôvodov Rada školy poverila riaditeľa p.Bernátha, aby písomne doložil na MČ všetky pripomienky ohľadne výmeny okien.
* Je potrebná výmena osvetlenia vo veľkej telocvični /nesvieti cca 9ks výbojok/. Realizácia by bola hradená z fondu za prenájom telocvične.
* RŠ poverila p. Medviďovú, aby zabezpečila k nahliadnutiu zmluvu, resp. kópiu zmluvy, kto a v akom rozsahu má v správe kuchyňu.
* V školskej jedálni sa podarilo vyriešiť nedostatok zamestnancov.
* Prebieha fyzická inventarizácia k 31.12.2018.
* Pokračuje projekt Deliver zameraný na zvyšovanie odolnosti sídlisk voči zmene klímy. Dôležitou súčasťou tohto projektu bude hĺbková rekonštrukcia školskej budovy.
* Sociálna inklúzia - získali sme dotáciu 2 000 € na projekt na zakúpenie pomôcok pre znevýhodnených žiakov.
* Pripravujeme projekt na získanie  nenávratného príspevku na špeciálneho pedagóga a asistenta. Uzávierka bude 17.1.2019. Dĺžka udržateľnosti projektu sú 3 roky v celkovej sume 86 600 €.

**K bodu 5. programu:**

Rekonštrukcia bazéna je v miernom omeškaní (cca 1-2 týždne oproti plánu). Omeškanie spôsobili rôzne prekážky pri búracích prácach. Steny obsahovali viac železných vystuží, ako sa predpokladalo z projektovej dokumentácie školy.

Komunikácia a práce dodávateľa sú na dobrej úrovni /informácia z kontrolných dní/.

**K bodu 6. programu:**

Škole bolo doručené vyúčtovanie tepla za rok 2018 – nedoplatok 22 389,08 € oproti minulému roku. Nakoľko škola má vymenené okná a vyregulované radiátory, bola uvedená suma neprípustná. Riaditeľ školy sa voči uvedenému vyúčtovaniu odvolal. Po prešetrení hlavným kontrolórom MČ bolo vyúčtovanie prehlásené za neplatné.

**K bodu 7. programu:**

Nakoľko bol program zasadnutia vyčerpaný, pán Zeman prítomným poďakoval za účasť a zasadnutie ukončil.

Túto zápisnicu spísal p. Gregorovič po ukončení zasadnutia z poznámok, ktoré si počas zasadnutia zaznamenal.

V Bratislave, dňa 13.12.2018 V Bratislave, dňa 13.12.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ľubomír Gregorovič Martin Grondžák

 Zapisovateľ overovateľ zápisnice